
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/22-003/2418
URBROJ: 251-13-11-16/004-22-3
Zagreb, 5. prosinca 2022.	
Z A P I S N I K

s 20. sjednice Vijeća Mjesnog odbora „Nikola Tesla“, održane 5. prosinca 2022. u 17:30 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Luka Kamenečki, Vanja Spirin, Hrvoje Vraneš, Ivana Zovko i Ivan Žanić
Nenazočni članovi Vijeća: Dario Dedić

Predsjednica Vijeća Mjesnog odbora „Nikola Tesla“ Margareta Čotić, otvara sjednicu i pozdravlja sve nazočne. Utvrđuje da je na sjednici nazočno 6 od ukupno 7 članova Vijeća Mjesnog odbora „Nikola Tesla“, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje zapisnik s 19. sjednice koji je prihvaćen JEDNOGLASNO.

Predsjednica predlaže dopunu dnevnog reda točkom: Prijedlog zaključka o postavljanju prometnog ogledala na križanju Okićke ulice i Zvečajske ulice – požurnica, te takav dnevni red stavlja na glasovanje

DNEVNI RED 

1. Prijedlog zaključka o postavljanju prometnog ogledala na križanju Okićke ulice i Zvečajske ulice – požurnica
2. Prijedlog zaključaka za povremeno korištenje prostora
3. Aktualna problematika na području Mjesnog odbor „Nikola Tesla“
4. Pitanja, prijedlozi i obavijesti

koji je prihvaćen JEDNOGLASNO.

Ad 1.	Prijedlog zaključka o postavljanju prometnog ogledala na križanju Okićke ulice i Zvečajske ulice – požurnica
Predsjednica usmeno informira nazočne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K
Vijeće Mjesnog odbora „Nikola Tesla“ traži hitno postavljanje prometnog ogledala na križanju Okićke i Zvečajske ulice
OBRAZLOŽENJE
Vijeće Mjesnog odbora „Nikola Tesla“ je već izglasalo postavljanje prometnog ogledala, no već mjesecima isto nije postavljeno. Prema zadnjim saznanjima, Rješenje o postavljanju predmetnog ogledala postoji i isto je poslano „Zagrebačkim cestama“ prije par mjeseci. Radi se o slabo vidljivom križanju vozačima, a koriste ga i učenici na putu u škole (i osnovnu i srednje škole), također je put đaka u dom i djece u vrtiće, te zaključujemo kako je ogledalo neophodno kako bi se povećala vidljivost i sigurnost u prometu. Ne postavljanjem ogledala se svakodnevno svi sudionici u prometu izlažu riziku. 

Ad 2.	Prijedlozi zaključaka za povremeno korištenje prostora
Predsjednica usmeno informira nazočne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K
1. stranci DOMOVINSKI POKRET, Vlaška ulica 81F, koju zastupa Valerije Bagadur, odobrava se povremeno korištenje prostora u objektu Mjesne samouprave „Nikola Tesla“, Zagreb, Ozaljska 16, dvorana, u terminima II., III. i IV. ponedjeljak u mjesecu u vremenu od 17.00 do 19.00 sati i teče od 1. siječnja 2023. do 31. prosinca 2023. godine.
2.	Prostor iz točke 1. ovog Zaključka, koristit će bez naknade.
3.	Stranka se obvezuje postupati s pažnjom dobrog gospodara u korištenju prostora.
4.	O povremenom korištenju prostora iz točke 1.ovog Zaključka, Gradski ured za mjesnu samoupravu izdati će Odobrenje o korištenju, a u skladu s ovim Zaključkom.

Z A K LJ U Č A K
1.	stranci ZAGREB JE NAŠ!, Ulica Matije Valjevca 8, koju zastupa Margareta Čotić, odobrava se povremeno korištenje prostora u objektu Mjesne samouprave „Nikola Tesla“, Zagreb, Ozaljska 16, dvorana, u terminima I. ponedjeljak u mjesecu u vremenu od 17.00 do 20.00 sati i II. i IV. četvrtak u mjesecu u vremenu od 17.00 do 20.00 sati i teče od 1. siječnja 2023. do 31.12.2023.godine.
2.	Prostor iz točke 1. ovog Zaključka, koristit će bez naknade.
3.	Stranka se obvezuje postupati s pažnjom dobrog gospodara u korištenju prostora.
4.	O povremenom korištenju prostora iz točke 1.ovog Zaključka, Gradski ured za mjesnu samoupravu izdati će Odobrenje o korištenju, a u skladu s ovim Zaključkom.

OBRAZLOŽENJE
Prilikom dodjela termina tražiteljima, članovi Vijeća su uzeli u obzir tražene i već dodijeljene termine i da se korištenje prostora vrši na puni sat te je u skladu s tim Vijeće Mjesnog odbora „Nikola Tesla“ i donijelo termine korištenja prostorija Mjesnog odbora.

Ad 3.	Aktualna problematika područja Mjesnog odbora „Nikola Tesla“
Predsjednica informira nazočne o primljenim mailovima i ostvarenom u zadnjih mjesec dana:
· Prometno zrcalo Okićka – Zvečajska
· Novigradska 34, molba za dodjelu spremnika za RO
· Planovi malih komunalnih akcija
· izmjene propisa-prijedlozi
· Mjere štednje energije u objektima mjesne samouprave
· Poziv na suradnju u kampanji "Umanjimo im brige" - korisnici paketa za uštedu energije
· Stručni skup-Industrijska nesreća-Centar Sunce-Poziv

Ad 4. 	Pitanja, prijedlozi i obavijesti
Raspravljalo se o srušenom stablu u dvorištu mjesnog odbora, te članovi Vijeća traže uvid u Rješenje o rušenju i razloge rušenja stabala, budući da je preostalo deblo zdravo.
Također se raspravljalo o problematici izblijedjelih horizontalnih prometnih signalizacija, konkretno pješačkih prijelaza (isto se tražilo i prošle godine), te molimo hitnu obnovu svih pješačkih prijelaza na području Mjesnog odbora „Nikola Tesla“.
Vijeće Mjesnog odbora traži i dodatne informacije u vezi očitovanja koja dobiva od gradskih ureda sa temom projekta Poboljšanja funkcioniranja prometa na područjima mjesnih odbora, konkretno nas zanima datum finalizacije spomenutog projekta, budući da je isti u izradi već desetak godina.
Velika problematika je i također neosvijetljeno dječje igralište između osnovne škole Augusta Šenoe i Sportske gimnazije. Vijeće Mjesnog odbora je u više različitih zaključaka tražilo i obnovu igrališta (putem Plana komunalnih aktivnosti) i postavljanje odgovarajuće rasvjete i očuvanje jedinih sportskih trena na ovom dijelu Gradske četvrti Trešnjevka - sjever. Na istom se igralištu skupljaju se korisnici i s područja Stare Trešnjevke, Ciglenice i s područja Pongračeva budući da ni jedan od navedenih mjesnih odbora nema adekvatnih otvorenih sportskih terena. Mjesnom odboru „Nikola Tesla“ (jednoglasna odluka svih članova) ova igrališta predstavljaju prioritet i za obnovu i za očuvanje kao jedine slobodne zone za igranje djece i mladih i kao područja gdje se može skloniti na otvorenom, a kako bi se zaštitilo od potresa i ostalih nepogoda. Stoga Vijeće Mjesnog odbora „Nikola Tesla“ traži da se što prije pristupi obnovi igrališta i osvjetljavanju istih kako bi se kvaliteta jedine preostale neizgrađene oaze na ovom području očuvalo i dovelo u stanje dostojno 21. stoljeća.
Sjednica je završila u 18:25 sati.                                                                                                                                                                                                                                                                                                                                      
                                                                                                            			      Predsjednica
                                                                                                     	                          Vijeća Mjesnog odbora
                                                                                                               		                   „Nikola Tesla“

